CELEX: C2004/300/15
Language: lv
Date: 2004-12-04 00:00:00
Title: Tiesas spriedums (otrā palāta) 2004. gada 7. oktobrī lietā C-247/02 (Tribunale amministratitivo regionale per la Lombardia lūgums sniegt prejudiciālu nolēmumu) Sintesi SpA pret Autorità per la Vigilanza sui Lavori Pubblici (Direktīva 93/37/EEK — Būvdarbu valsts līgumi — Līgumu piešķiršana — Līgumslēdzējas iestādes tiesības izvēlēties starp zemākās cenas un saimnieciski visizdevīgākā piedāvājuma kritēriju)

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/8
            
         
      TIESAS SPRIEDUMS
   
   (otrā palāta)
   2004. gada 7. oktobrī
   lietā C-247/02 (Tribunale amministratitivo regionale per la Lombardia lūgums sniegt prejudiciālu nolēmumu) Sintesi SpA pret Autorità per la Vigilanza sui Lavori Pubblici (1)
   
   (Direktīva 93/37/EEK - Būvdarbu valsts līgumi - Līgumu piešķiršana - Līgumslēdzējas iestādes tiesības izvēlēties starp zemākās cenas un saimnieciski visizdevīgākā piedāvājuma kritēriju)
   (2004/C 300/15)
   tiesvedības valoda - itāliešu
   Lietā C-247/02 par lūgumu sniegt prejudiciālu nolēmumu atbilstoši EKL 234. pantam, ko Tribunale amministratitivo regionale per la Lombardia (Itālija) iesniedza ar lēmumu, kas pieņemts 2002. gada 26. jūnijā un kas Tiesā reģistrēts 2002. gada 8. jūlijā tiesvedībā Sintesi SpA pret Autorità per la Vigilanza sui Lavori Pubblici, Tiesa (otrā palāta) šādā sastāvā: palātas priekšsēdētājs C.W.A. Timmermans, tiesneši J.-P. Puissochet un R. Schintgen (referents), tiesneses F. Macken un N. Colneric, ģenerāladvokāte C. Stix-Hackl, sekretāre M. Múgica Azarmendi, galvenā administratore, 2004. gada 7. oktobrī ir pasludinājusi spriedumu, kura rezolutīvā daļa ir šāda:
   Padomes 1993. gada 14. jūnija Direktīvas 93/37/EEK par to, kā koordinēt būvdarbu valsts līgumu piešķiršanas procedūras, 30. panta 1. punkts ir interpretējams tādējādi, ka tas iestājas pret valsts regulējumu, kas abstraktā un vispārējā veidā uzliek līgumslēdzējām iestādēm par pienākumu piemērot vienīgi zemākās cenas kritēriju, piešķirot būvdarbu valsts līgumus atklātu vai slēgtu konkursa procedūru rezultātā.
   
      (1)  OV C 202, 24. 8.2002.